ઇવીએમ તથા વીવપેટ સાથે કોઈ ચેંડા ન થાય તે માટે કોંગ્રેસના કાર્યકર્તા સ્ટ્રોંગ રૂમની બહાર જ ચોકીદાર બની ગયા છે. અને રાત -દિવસ અહીં ડ્યૂટી કરે છે ઘણા કાર્યકર્તાઓએ તો શિફ્ટ બનાવી દીધી છે. ઉલ્લેખનીય છે કે દાહોદમાં એન્જિનિયરિંગ કોલેજમાં ઇવીએમ તથા વીવીપેટ રાખવામાં આવ્યા છે. આ ઉપરાંત અમદાવાદ, સુરત, રાજકોટમાં પણ આ પ્રકારનો નજારો જોવા મળ્યો હતો. ઉલ્લેખનીય છે કે પાસ નેતા હાર્દિક પટેલે પણ ટ્વિટ કર્યુ હતું કે રાત્રે મોટા પાયે ઇવીએમમાં ચેડા થશે. તે પછી કોંગ્રેસે પોતાનો આ પહેરો ચાલુ રાખ્યો છે. નોંધનીય છે કે સોમવારે એટલે કે 18 ડિસેમ્બરે ગુજરાત વિધાનસભાની ચૂંટણીના પરિણામો જાહેર થશે. તે પહેલા જ ઇવીએમની ચોકીદારી માટે હાલ તો કોંગ્રેસી કાર્યકર્તાઓ સ્ટ્રોંગરૂમની આસપાસ ફરતા દેખાય છે.